Document ID: 32014R0804

REGULAMENTUL DE PUNERE ÎN APLICARE (UE) NR. 804/2014 AL COMISIEI
din 24 iulie 2014
de derogare de la Regulamentul (CE) nr. 1122/2009 în ceea ce privește reducerea sumelor ajutoarelor în cazul depunerii cu întârziere a cererilor unice și a cererilor de alocare a drepturilor la plată referitoare la anumite zone ale Italiei afectate de inundațiile din 2014
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 142 litera (c),
întrucât:
(1)
Regulamentul (CE) nr. 1122/2009 al Comisiei (2) prevede, la articolul 23 alineatul (1) și la articolul 24, aplicarea unor reduceri în cazul depunerii cu întârziere a unei cereri unice, precum și a documentelor, contractelor și declarațiilor care sunt relevante în ceea ce privește eligibilitatea pentru ajutorul respectiv, precum și a unei cereri de alocare a drepturilor la plată.
(2)
În conformitate cu articolul 11 alineatul (2) și cu articolul 15 alineatul (1) din Regulamentul (CE) nr. 1122/2009, Italia a stabilit data de 15 mai 2014 ca dată limită până la care pot fi depuse cererile unice și cererile de alocare a drepturilor la plată pentru 2014.
(3)
La 3 mai 2014, anumite părți din regiunea italiană Marche au fost afectate de precipitații excepționale care au determinat inundații, daune aduse infrastructurii, alunecări de teren, evacuarea cetățenilor, precum și daune aduse exploatațiilor agricole și culturilor.
(4)
Această situație a afectat capacitatea solicitanților de a depune cererile unice și cererile de alocare a drepturilor la plată referitoare la parcelele agricole din localitățile afectate în termenele prevăzute la articolul 11 alineatul (2) și la articolul 15 alineatul (1) din Regulamentul (CE) nr. 1122/2009.
(5)
Așadar, prin derogare de la articolul 23 alineatul (1) și de la articolul 24 din Regulamentul (CE) nr. 1122/2009, este indicat să nu se aplice, până cel târziu la 9 iunie 2014, reduceri pe motiv de depunere cu întârziere a cererilor unice și a cererilor de alocare a drepturilor la plată în cazul agricultorilor care au depus cerere pentru cel puțin o parcelă agricolă situată în localitățile stabilite de Italia ca fiind afectate de inundații grave în regiunea Marche.
(6)
Deoarece derogările ar trebui să se refere la cererile unice și la cererile de alocare a drepturilor la plată pentru anul 2014, este indicată aplicarea retroactivă a prezentului regulament.
(7)
Măsurile prevăzute în prezentul regulament sunt conforme cu avizul Comitetului de gestionare privind plățile directe,
ADOPTĂ PREZENTUL REGULAMENT:
Articolul 1
Prin derogare de la articolul 23 alineatul (1) din Regulamentul (CE) nr. 1122/2009, în ceea ce privește cererile pentru anul 2014, nu se aplică, până cel târziu la 9 iunie 2014, nicio reducere pe motiv de depunere cu întârziere în cazul agricultorilor din regiunea italiană Marche care au depus cereri unice pentru cel puțin o parcelă agricolă situată pe teritoriul localităților Senigallia, Ripe, Corinaldo, Morro d'Alba, Ostra, Ostra Vetere, Barbara, Castel Colonna, Serra de' Conti, Montemarciano, Chiaravalle sau Osimo. Astfel de cereri depuse după 9 iunie 2014 vor fi considerate inadmisibile.
Articolul 2
Prin derogare de la articolul 24 din Regulamentul (CE) nr. 1122/2009, în ceea ce privește cererile pentru anul 2014, nu se aplică, până cel târziu la 9 iunie 2014, nicio reducere pe motiv de depunere cu întârziere în cazul agricultorilor din regiunea italiană Marche care au depus cereri de alocare a drepturilor la plată pentru cel puțin o parcelă agricolă situată pe teritoriul localităților Senigallia, Ripe, Corinaldo, Morro d'Alba, Ostra, Ostra Vetere, Barbara, Castel Colonna, Serra de' Conti, Montemarciano, Chiaravalle sau Osimo. Astfel de cereri depuse după 9 iunie 2014 vor fi considerate inadmisibile.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iulie 2014.

Labels: 18
15
6
20